open-index/open-wikipedia-markdown huggingface dataset:
Kurzemes Democentrs

**Zinātnes un tehnoloģiju muzejs "Kurzemes Democentrs"** ir interaktīvs zinātnes centrs Ventspilī, kas bērniem un pieaugušajiem piedāvā papildināt savas zināšanas izmantojot dažādus moderno tehnoloģiju risinājumus.

Kopš 2016. gada jūlija Zinātnes un tehnoloģiju muzejs atrodas zema energopatēriņa ēkā - Ventspils Augsto tehnoloģiju parkā.

Ēkā pašlaik ir izvietota ekspozīcija, kas veltīta klimata pārmaiņām.

## Vēsture
alt=|thumb|331x331px|Kurzemes democentra logo

Šo interaktīvo centru izveidoja 2012. gadā un tā mērķis ir sniegt zināšanas apmeklētājiem par Kurzemē ražotiem tehnoloģiskiem produktiem, kā arī, ar interaktīvu ekspozīciju, radošu darbnīcu un citu izglītojošu pasākumu palīdzību, veicināt bērnu un jauniešu interesi par tehnoloģijām un ietekmēt karjeras izvēli par labu inženierzinātnēm un dabas zinātnēm.

Kurzemes Democentrs tika izveidots Ventspils Augsto tehnoloģiju parka ietvaros, un šī ideja tika realizēta, pateicoties Latvijas-Igaunijas pārrobežu programmas projekta finansējumam, kura mērķis bija izveidot un apvienot vienotā tīklā Ventspils, Rīgas un Tartu demonstrāciju centrus, tādējādi veicinot plašāku auditoriju pieeju dažādām informācijas un komunikācijas tehnoloģijām un risinājumiem.

2014. gadā Kurzemes Democentram tika piešķirts zinātnes un tehnoloģiju muzeja statuss.
thumb|405x405px|Kurzemes democentra jaunā energoefektīvā ēka

## Apbalvojumi
Kurzemes tūrisma asociācijas gada balva nominācijā "Dižā Kurzemes inovācija ekspozīcijā 2016"

## Ārējās saites
* Kurzemes Democentra mājaslapa

## Atsauces
Vimbas

**Vimbas, vimbu ģints** (*Vimba*) ir sapalu dzimtas (*Leuciscidae*) ģints, kas apvieno 4 mūsdienās dzīvojošas sugas. Sastopamas Eiropā un Āzijā. Vimbu sugas mājo gan saldūdeņos, gan viegli sāļos ūdeņos. Divas sugas sastopamas kalnu ezeros un upēs (Bavārijas vimba un Maķedonijas vimba). Vimbām ķermenis ir samērā slaids, no sāniem nedaudz saplacināts. Mute vērsta uz leju.

## Latvijā
Latvijā mājo viena vimbu ģints suga — vimba (*Vimba vimba*), kas sastopama Baltijas jūras un Rīgas līča piekrastēs, jūrā ietekošās upēs un to pietekās, kā arī piejūras ezeros. Tā ir anadromā zivs, un areāla atsevišķās vietās var būt sastopama arī saldūdens forma.

## Sistemātika
***Vimbu ģints** (*Aspius*)
**Bavārijas vimba (*Vimba elongata*)
**Maķedonijas vimba (*Vimba melanops*)
**Menderesas vimba (*Vimba mirabilis*)
**Vimba (*Vimba vimba*)

## Atsauces
2017. gada E3 Harelbeke

**2017. gada E3 Harelbeke** bija šosejas riteņbraukšanas viendienas sacensības, kuras notika 24. martā. Tā bija 60. reize, kad notika E3 Harelbeke sacensības un tās bija vienpadsmitās sacensības 2017. gada ''UCI World Tour'' kalendārā. Šī bija pirmā reize, kad tās iekļautas *UCI World Tour* kalendārā.

Triju Beļģijas pārstāvju sprintā labākais izrādījās Gregs Van Avermāts (**'), pārspējot Beļģijas čempionu [[Filips Žilbērs|Filipu Žilbēru]] no **', bet pjedestālu noslēdza ** pārstāvis Olivers Nāsens.

## Komandas
Tā kā sacensības bija jaunums *[[2017 UCI World Tour|UCI World Tour]]* kalendārā, tika ielūgtas visas 18 UCI *WorldTeam* komandas, bet dalība nebija obligāta. Tomēr pilnīgi visas astoņpadsmit *WorldTeam* komandas izvēlējās piedalīties. Piedalījās septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Eiropas sapali

**Eiropas sapali, Eiropas sapalu ģints** (*Squalius*) ir sapalu dzimtas (*Leuciscidae*) ģints, kas apvieno 52 mūsdienās dzīvojošas sugas. Tās sastopamas Eiropā un Rietumāzijā.

## Sistemātikas izmaiņas
Saskaņā ar jaunākajiem ģenētiskajiem pētījumiem sapalu ģintij (*Leuciscus*) veikta sistemātikas revīzija, un lielākā daļa Eiropā un dažas Rietumāzijā dzīvojošās sapalu sugas izdalītas jaunā Eiropas sapalu ģintī (*Squalius*). Izmaiņas sistemātikā nav viennozīmīgas, un pēdējos gados vairākām sugām to piederība vienai vai otrai ģintij ir vairākkārtīgi mainījusies. Balstoties uz ģenētiskajiem atklājumiem, 2016. gadā tika izdalīta sapalu dzimta. Pirms tam šī zivju grupa tika sistematizēta kā karpu dzimtas apakšdzimta.

## Latvijā
Latvijā mājo viena Eiropas sapalu ģints suga — sapals (*Squalius cephalus*), kas sastopama daudzās upēs un daļā caurtekošu ezeru. Jūras piekrastē var būt sastopams tikai upju grīvu tiešā tuvumā.

## Sistemātika
**Eiropas sapalu ģints** (*Squalius*)

## Atsauces
Eirāzijas sapali

**Eirāzijas sapali, Eirāzijas sapalu ģints** (*Leuciscus*) ir sapalu dzimtas (*Leuciscidae*) ģints, kas apvieno 19 mūsdienās dzīvojošas sugas. Tās sastopamas plašā areālā no Eiropas līdz Sibīrijai. Lielākā sugu dažādība sastopama Āzijā.

## Sistemātikas izmaiņas
Saskaņā ar jaunākajiem ģenētiskajiem pētījumiem, ģints sistemātikai ir veikta revīzija, un lielākā daļa Eiropā un dažas Rietumāzijā dzīvojošās sapalu sugas izdalītas jaunā Eiropas sapalu ģintī (*Squalius*). Izmaiņas sistemātikā nav viennozīmīgas, un pēdējos gados vairākām sugām to piederība vienai vai otrai ģintij ir vairākkārtīgi mainījusies. No Eirāzijas sapalu ģints ir atdalītas vēl divas jaunas ģintis: Ponto-Kaspijas sapali (*Petroleuciscus*) un Dienvideiropas sapali (*Telestes*).

Toties kādreizējā salatu ģints (*Aspius*), ar tās divām sugām, mūsdienās iekļauta Eirāzijas sapalu ģintī. Balstoties uz ģenētiskajiem atklājumiem, 2016. gadā tika izdalīta sapalu dzimta. Pirms tam šī zivju grupa tika sistematizēta kā karpu dzimtas apakšdzimta.

## Latvijā
Latvijā mājo 3 Eirāzijas sapalu ģints sugas — ālants (*Leuciscus idus*), baltais sapals (*Leuciscus leuciscus*) un salate (*Leuciscus aspius*). Sastopami daudzās upēs un ezeros, kā arī jūras piekrastē, upju grīvu rajonos.

## Sistemātika
***Eirāzijas sapalu ģints** (*Leuciscus*)
**Adūras sapals (*Leuciscus bearnensis*)
**Afganistānas sapals (*Leuciscus latus*)
**Amūras ālants (*Leuciscus waleckii*)
**Ālants (*Leuciscus idus*)
**Baltais sapals (*Leuciscus leuciscus*)
**Donas sapals (*Leuciscus danilewskii*)
**Džungārijas sapals (*Leuciscus merzbacheri*)
**Gardeguna sapals (*Leuciscus oxyrrhis*)
**Huanhe sapals (*Leuciscus chuanchicus*)
**Irānas sapals (*Leuciscus gaderanus*)
**Isikula sapals (*Leuciscus bergi*)
**Kirgizstānas sapals (*Leuciscus schmidti*)
**Knābjdeguna sapals (*Leuciscus burdigalensis*)
**Mezopotāmijas salate (*Leuciscus vorax*)
**Mongolijas sapals (*Leuciscus dzungaricus*)
**Salate (*Leuciscus aspius*)
**Sibīrijas sapals (*Leuciscus baicalensis*)
**Talasas sapals (*Leuciscus lindbergi*)
**Zeravšanas sapals (*Leuciscus lehmanni*)

## Atsauces
Luiss Piacini

**Luiss Piacini** (;  Buenosairesa —  Buenosairesa) bija Argentīnas šahists.

## Biogrāfija
No 1930. gadu sākuma līdz 1950. gadu sākumam bijis viens no vadošajiem Argentīnas šahistiem. Piedalījies vairākos Argentīnas šaha čempionātos. 1933. gadā uzvarējis Argentīnas šaha čempionātā un mačā par čempionu nosaukumu Hakobo Bolbočanu ar 5½:2½. 1935. gadā zaudējis maču par čempionu nosaukumu Roberto Gravam ar 5½:7½. 1938. gadā zaudējis maču par čempionu nosaukumu Karlosam Gimaram ar 2½:7½. 1940. gadā zaudējis maču par čempionu nosaukumu Karlosam Madernam ar 6:8.

1934. gadā Mara del Platas starptautiskajā šaha turnīrā dalījis 7.-8. vietu (uzvarējis Ārons Švarcmans). 1934. gadā Buenosairesā uzvarējis Dienvidamerikas šaha čempionātā. 1936. gadā Mara del Platas starptautiskajā šaha turnīrā dalījis 9.-10. vietu (uzvarējis Isajass Plesi). 1944. gadā bijis 4. vietā Buenosairesas šaha turnīrā *La Regence*. 1952. gadā uzvarējis Buenosairesas šaha kluba *Club Argentino de Ajedrez* čempionātā. 1959. gadā Kvilmes starptautiskajā šaha turnīrā bijis 8. vietā (uzvarējis Alberto Fogelmans).

Pārstāvējis Argentīnas komandu Pasaules šaha olimpiādēs, kurās piedalījies 2 reizes (1937, 1939).

## Atsauces

## Ārējās saites
Švarcmans

**Švarcmans** vai **Švarcmane** var būt:
* Ārons Švarcmans (*Arón Schvartzman*) — Argentīnas šahists (1908—2013);
* Džeisons Švarcmans (*Jason Schwartzman*) — amerikāņu kinoaktieris un mūziķis (1980);
* Paula Švarcmane (*Paulette Schwartzmann*) — Francijas un Argentīnas šahiste (1894—1953).
Karloss Maderna

**Karloss Maderna** (;  Laplata —  Laplata) bija Argentīnas šahists.

## Biogrāfija
No 1930. gadu sākuma līdz 1950. gadu sākumam bijis viens no vadošajiem Argentīnas šahistiem. Divas reizes bijis Argentīnas čempions šahā. 1940. gadā uzvarējis mačā par čempiona nosaukumu Luisu Piacini ar 8:6, bet 1941. gadā mačā par čempiona nosaukumu cietis sagrāvi pret Karlosu Gimaru ar 1:8. 1951. gadā atkārtoti uzvarējis Argentīnas šaha čempionātā pēc papildu turnīra pret Hakobo Bolbočanu un Heinrihu Reinhartu.

1928. gadā Mara del Platas starptautiskajā šaha turnīrā dalījis 4.-5. vietu (uzvarējis Roberto Gravs). 1931. gadā uzvarējis Buenosairesas starptautiskajā šaha turnīrā, apsteidzot Saveliju Tartakoveru. 1934. gadā Buenosairesā Dienvidamerikas šaha čempionātā palicis 16. vietā (uzvarējis Luiss Piacini); 1938. gadā Montevideo starptautiskajā šaha turnīrā dalījis 5.-6. vietu (uzvarējis Aleksandrs Aļehins). 1948. gadā uzvarējis Santafē starptautiskajā šaha turnīrā.

Piedalījies pirmajos divos Pasaules šaha čempiona izcīņas ciklu Dienvidamerikas zonas turnīros. 1951. gadā Mara del Platas — Buenosairesas turnīrā bijis 3. vietā aiz uzvarētājiem un starpzonu turnīram iekļuvušiem Ēriha Eliskazesa un Hulio Bolbočana, bet 1951. gadā Mara del Platas — Buenosairesas turnīrā dalījis 11.-12. vietu (uzvarējis Oskars Panno).

Pārstāvējis Argentīnas komandu Pasaules šaha olimpiādēs, kurās piedalījies 2 reizes (1928, 1935).

## Atsauces

## Ārējās saites
Menčika

**Menčika** (; sieviešu dzimtē **Menčika**) ir krievu cilmes uzvārds. Cilvēki ar šo uzvārdu:
* Olga Menčika (*Olga Menchik*; 1908—1944) — Čehoslovākijas un Lielbritānijas šahiste;
* Vera Menčika (*Vera Menchik*; 1906—1944) — 1. Pasaules čempione šahā.
Mailītes

**Mailītes, mailīšu ģints** (*Phoxinus*) ir sapalu dzimtas (*Leuciscidae*) ģints, kas apvieno 21 saldūdens zivju sugu. Tās sastopamas Eiropā un Āzijā, tomēr tikai vienai sugai (parastajai mailītei) izplatība saistīta ar Eirāzijas teritoriju. Lielākā daļa sugu mājo vai nu Eiropā, vai Āzijā, un to izplatība ir salīdzinoši ierobežota. Nesenā pagātnē mailīšu ģintī tika sistematizētas arī Ziemeļamerikas raudas (*Chrosomus*), kas mūsdienās izdalītas atsevišķā ģintī.

## Latvijā
Latvijā mājo viena mailīšu ģints suga — mailīte (*Phoxinus phoxinus*), kas sastopama daudzās upēs,  arī strautos un meliorācijas grāvjos. Ezeros parasti nav sastopama.

## Sistemātika
***Mailīšu ģints** (*Phoxinus*)
**Adūras mailīte (*Phoxinus bigerri*)
**Altaja mailīte (*Phoxinus ujmonensis*)
**Bosnijas mailīte (*Phoxinus karsticus*)
**Bulgārijas mailīte (*Phoxinus strandjae*)
**Dalmācijas mailīte (*Phoxinus ketmaieri*)
**Dubļu mailīte (*Phoxinus steindachneri*)
**Horvātijas mailīte (*Phoxinus likai*)
**Isikula mailīte (*Phoxinus issykkulensis*)
**Japānas mailīte (*Phoxinus jouyi*)
**Kaukāza mailīte (*Phoxinus colchicus*)
**Kimganas mailīte (*Phoxinus kumgangensis*)
**Korejas mailīte  (*Phoxinus keumkang*)
**Ķīnas mailīte (*Phoxinus tchangi*)
**Langedosas mailīte (*Phoxinus septimaniae*)
**Mailīte (*Phoxinus phoxinus*)
**Melnās zvaigznes mailīte (*Phoxinus semotilus*)
**Melnkalnes mailīte (*Phoxinus apollonicus*)
**Septiņupju mailīte (*Phoxinus brachyurus*)
**Smaildeguna mailīte (*Phoxinus oxyrhynchus*)
**Strimonas mailīte (*Phoxinus strymonicus*)
**Turpanas mailīte (*Phoxinus grumi*)

## Atsauces
Aleksandrs (priekšvārds)

**Aleksandrs** (no  — 'ļaužu aizstāvis') ir populārs vīriešu priekšvārds. Popularitāti ieguvis no maķedoniešu ķēniņa un karavadoņa Aleksandra Lielā vārda. Latviešu kalendārā Aleksandra vārdadiena ir 18. novembrī.

## Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 35 537 personas ar vārdu *Aleksandrs*.

## Varianti
* Alexander, Alex (angļu, vācu)
* Iskandar (arābu الإسكندر)‎
* Sándor (ungāru)
* Alejandro (spāņu Alehandro)
* Alessandro (itāļu)
* Aleksandras (lietuviešu)
* Aleksander (poļu)
* Олександр, Лесь (ukraiņu)
* Aleksanteri (somu)
* Alexandre (franču)

## Cilvēki ar šādu vārdu

## Atsauces

## Ārējās saites
* vardadienas.lv
Olga Menčika

**Olga Menčika** (; ; precējusies **Olga Raberi** ();  Maskava — , Londona) bija Čehoslovākijas un Lielbritānijas šahiste. Pirmās Pasaules čempiones šahā Veras Menčikas jaunākā māsa.

## Biogrāfija
Dzimusi Maskavā čeha un anglietes ģimenē. 1921. gadā kopā ar vecākiem pārcēlusies uz Lielbritāniju, kur kļuvusi par Hastingsas šaha kluba biedri. 1927. gadā bijusi otrā Londonas sieviešu šaha čempionātā, kurā uzvarējusi viņas vecākā māsa Vera. 1935. gadā piedalījusies 5. Pasaules sieviešu šaha čempionātā Varšavā, kur ieņēmusi 5. vietu, bet 1937. gadā 6. Pasaules sieviešu šaha čempionātā Stokholmā dalījusi 17.-20. vietu.

Otrā pasaules kara laikā 1944. gada jūnijā Olga Menčika kopā ar māti un māsu Veru gāja bojā vācu uzlidojumā no raķetes *[[Atriebības ieroči|Fau-1]]*.

## Atsauces
Dzeramais ūdens

thumbnail|200px|Dzeramais ūdens no pudeles
**Dzeramais ūdens** ir ūdens, kas paredzēts dzeršanai un ko var izmantot ēdienu gatavošanai bez riska iegūt veselības problēmas. 2015. gadā 91% no pasaules iedzīvotājiem ir bijusi pieeja dzeramajam ūdenim. 4,2 miljardiem cilvēku ir pieeja pie krāna ūdens, savukārt 2,4 miljardi dzeramo ūdeni iegūst no akām un publiskajiem ūdens ieguves punktiem. Ja uzturā lieto netīru dzeramo ūdeni, var saslimt ar dažādām infekcijas slimībām, piemēram, holeru.

Tiek prognozēts, ka 2025. gadā puse no pasaules iedzīvotājiem dzīvos reģionos, kuros būs apgrūtināta dzeramā ūdens ieguve.

## Atsauces

## Ārējās saites

*
BBC News

***BBC News*** ir Lielbritānijas valsts medija *[[BBC]]* nodaļa, kas atbildīga par ziņām. Nodaļa ir pasaules lielākā ziņu raidorganizācija, kura ir atbildīga par ziņām, kas tiek pārraidītas radio un televīzijas tiešraidēs, kā arī interneta ierakstos. Nodaļai ir arī vairākas studijas ārpus Lielbritānijas ar vairākiem starptautiskiem korespondentiem.

Nodaļai arī ir reģionālās studijas Anglijā, kā arī ziņu centri Ziemeļīrijā, Skotijā un Velsā. Ikviens Lielbritānijas reģions veido savas reģionālās ziņas, sporta programmas un citus raidījumus.

## Skatīt arī
* *[[BBC]]*
Horodišče (pilsēta)

**Horodišče** () ir pilsēta Ukrainas centrālajā daļā, Čerkasu apgabala Horodiščes rajona centrs pie Dņepras labā krasta pietekas Viļšankas.

## Vēsture
Rakstos zināma no 16. gadsimta. Vairākkārt mainījusi īpašniekus. 1768. gadā pilsētas iedzīvotāji piedalījās Koliivščinas sacelšanās. Otrās Polijas dalīšanas rezultātā 1793. gadā kopā ar visu Labā krasta Ukrainu iekļāvās Krievijas impērijā. 1848. gadā pilsētas pievārtē tika nodibināta milzīga cukurrūpnīca. Pēc Oktobra revolūcijas iekļāvās Ukrainas PSR. 1923. gadā Horodišče kļuva par rajona centru. Otrā pasaules kara laikā no 1941. līdz 1944. gadam atradās vācu okupācijā. 1956. gadā Horodiščei tika piešķirtas pilsētas tiesības.

## Atsauces

## Ārējās saites
Ņujorkas publiskā bibliotēka

**Ņujorkas publiskā bibliotēka** () ir publisks bibliotēku tīkls Ņujorkā, Ņujorkas štatā, ASV. Bibliotēkai ir 87 filiāles, kas ir izvietotas Manhatanā, Bronksā un Steitenailendā. No tām 39 bibliotēkas atrodas Manhatanā, 35 Bronksā, bet 13 Steitenailendā. Bibliotēku tīklā ietilps arī četras izpētes bibliotēkas.

Ar vairāk nekā 53 miljoniem lielu kolekciju tā ir otrā lielākā publiskā bibliotēka ASV aiz Kongresa bibliotēkas un ceturtā lielākā pasaulē. Tā ir privāta, nevalstiska, neatkarīgi pārvaldīta bezpeļņas organizācija, kas tiek uzturēta gan no publiskajiem, gan privātajiem līdzekļiem.

Katru gadu visas bibliotēkas kopā apmeklē ap 18 miljoniem apmeklētāju, kas to padara par visapmeklētāko bibliotēku pasaulē. Ņujorkas publiskā bibliotēkas galvenā ēka Manhatanā ir viens no Ņujorkas simboliem, kas ir redzama daudzās filmās un seriālos.

## Atsauces

## Ārējās saites

*
Jons Berents

**Johans Bērents** (*Johann Behrendt*, 1667. gada 18. janvāris, Austrumprūsija – 1737. gada 13. aprīlis) bija vācu cilmes lietuviešu luterāņu mācītājs, reliģisku izdevumu tulkotājs un redaktors.

## Dzīvesgājums
Dzimis 1667. gadā Insterburgas pilsētā. 1685.–1692. gadā studēja Kēnigsbergas universitātē, 1693.–1711. gadā strādāja par mācītāju Mielkiemē, Encūnos. No 1711. gada arhidiakons jeb superintendents, kuru Prūsijas lietuvieši dēvējuši par "bīskapu".

## Darbi
J. Bērents bija viens no J. H. Līsija 1719. gada M. Lutera "Katehisma" tulkojuma redaktoriem. Iztulkojis agendu "Davadnas pamācīšana" (1730), sagatavojis un rediģējis 1732. gada dziesmu krājuma "No jauna pārveidotas un uzlabotas dziesmu grāmatas" izdevumu, pievienojot 17 paša tulkotas dziesmas. Līdz 1748. gadam iznāca 6 dziesmu grāmatas izdevumi. 1735. gadā Bībeles (tā sauktās *Kvanta* *Bībeles*) tulkojuma galvenais redaktors. "Dziesmu grāmatai" un "Bībelei" uzrakstījis lietuviskus priekšvārdus.

## Saites
* Literatūra par J. Berentu un ikonogrāfija M. Mažvīda bibliotēkā

## Avoti
Braunlingene

thumb|Braunlingenes vecā elektrostacija.
**Braunlingene** () ir pilsēta Freiburgas apgabalā, Bādenē-Virtembergā, Vācijā. Pilsētai tek cauri Brega, kas ir Donavas ģeogrāfiskais sākums, un tā atrodas 4&nbsp;km uz dienvidrietumiem no Donavšingenes.

## Atsauces

## Ārējās saites

*
Nidiformis

***Picea abies „Nidiformis”*** ir mūžzaļa, lēnaudzīga parastās egles šķirne. Šai eglei ir pundurforma ar izteiktām robežām. Skujas ir smalkākas nekā parastajai eglei. Vainags ir stingrs, kompakts. Pavasarī jaunie dzinumi maigi zaļi, kas līdz rudenim kļūst tumši zaļā krāsā. Jaunie dzinumi nedaudz izliecas uz leju, veidojot ko līdzīgu putna ligzdai. Auga mūža ilgums virs 50 gadiem. Tam ir izteikta izturība pret aukstiem klimatiskajiem apstākļiem, kaitēkļiem, kā arī pret dažādiem augsnes tipiem un pH līmeni (5,0—8,0). Atšķirībā no citām dekoratīvajām egļu šķirnēm, "Nidiformis" ir izturīga pret pavasara saules apdegumiem. *Picea abies „Nidiformis”* pavairo ar spraudeņiem un arī potējot. Savu īpašību dēļ šī šķirne iecienīta dekoratīvajos dārzos Ziemeļeiropā un Ziemeļamerikā. Latvijas klimata apstākļos pieaugums ir no 3—5 cm gadā.

## Atsauces
Centrālparka Zooloģiskais dārzs

**Centrālparka Zooloģiskais dārzs** () ir zooloģiskais dārzs Ņujorkā, Ņujorkas štatā, ASV. Zooloģiskais dārzs atrodas Manhatanā, Centrālparka dienvidu daļā. Tas ir daļa no Ņujorkas četriem zooloģiskajiem dārziem un akvārija.

Tā kopējā platība ir ap 0,026 km² un tā kolekcijā atrodas ap 2150 dzīvniekiem. Katru gadu to apmeklē ap 400 000 apmeklētāju. Centrālparka Zooloģiskais dārzs ir īpašs ar to, ka tur ir iespējams apskatīt dzīvniekus to dabiskajā vidē un tie nav iesprostoti būros.

Centrālparka Zooloģiskais dārzs ir viens no Ņujorkas simboliem un tas ir redzams gan filmās, gan seriālos, gan animācijas filmās.

## Atsauces
Artūrs (priekšvārds)

**Artūrs** vai **Arturs** ir populārs vīriešu priekšvārds, īsais variants latviski **Artis**. Popularitāti ieguvis no leģendārā britu ķēniņa un karavadoņa Artura (*Arthur*) vārda. Latviešu kalendārā Artūra vārdadiena ir 17. jūnijā.

## Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 12 907 personas ar vārdu *Artūrs* un 4 188 personas ar vārdu *Arturs*.

## Varianti
* Arthur (angļu)
* Artur, Arthur, Artus (vācu)
* Arturo (itāļu, spāņu)
* Артур (krievu)

## Cilvēki ar šādu vārdu

## Skatīt arī
* Latviešu vārdi

## Atsauces
Hristiņivkas rajons

**Hristiņivkas rajons** () ir Ukrainas administratīvā iedalījuma vienība Čerkasu apgabala rietumos. Robežojas ar Čerkasu apgabala Monastiriščes rajonu ziemeļos, Žaškivas rajonu ziemeļaustrumos, Maņkivkas rajonu ziemeļaustrumos un Umaņas rajonu austrumos, kā arī Vinnicas apgabala Teplikas rajonu dienvidrietumos un Hajsinas rajonu rietumos.

Hristiņivkā dzimis rakstnieks Aleksandrs Kornejčuks (*Александр Евдокимович Корнейчук*, 1905 — 1972).

## Ārējās saites
Austrālijas lietuviešu biedrība

**Austrālijas lietuviešu biedrība** () bija Austrālijas lietuviešu sabiedriskā organizācija, kas darbojās no 1929. līdz 1950. gadam.

## Vēsture
Austrālijas lietuviešu biedrību 1929. gadā pēc J. Jasūna un V. Dapkus iniciatīvas dibināja Sidnejā. 1933. gadā biedrībā bija ap 100 biedru. Biedrībā centās uzturēt ciešākas saiknes starp lietuviešiem, rīkojot tautisku svētku svinības, viesības, abonējot laikrakstus un žurnālus *[[Lietuvos aidas]]* un *[[Trimitas]]*, *[[Keleivis]]* (no ASV). Ar laiku Austrālijas lietuviešu biedrības nodaļas tika izveidotas arī Adelaidā, Baterstā, Bīčvortā, Bonegiljā, Brisbenā, Kanberā, Melburnā, Gretā un Vumerā. Austrālijas lietuviešu sabiedrība sadarbojās arī ar Austrālijas igauņiem un latviešiem. 1950. gadā biedrība tika pārorganizēta par Austrālijas lietuviešu kopienu.

## Atsauces
ASV pirmā lēdija

**ASV pirmā lēdija** ( *(FLOTUS))* ir tituls, kuru iegūst Amerikas Savienoto Valstu prezidenta dzīvesbiedre vīra prezidentūras laikā. Lai gan pirmās lēdijas pienākumi nav oficiāli definēti, viņai ir svarīga loma valsts politiskajā un sociālajā dzīvē.

Pašreizējā ASV pirmā lēdija ir 47. ASV prezidenta Donalda Trampa sieva Melānija Trampa

## Dzīvās bijušās pirmās lēdijas
Uz 2024. gadu, ir piecas dzīvās pirmās lēdijas: Hilarija Klintone (Billa Klintona sieva), Lora Buša (Džordža V. Buša sieva), Mišela Obama (Baraka Obamas sieva), Melānija Trampa (Donalda Trampa sieva) un Džila Baidena (Džo Baidena sieva).


Attēls:Hillary Rodham Clinton.jpg|Hilarija Klintoneamatā 1993–2001dzimusi 1947. gadā ( gadi)Billa Klintona sieva
Attēls:Laura Bush portrait.jpg|Lora Bušaamatā 2001–2009dzimusi 1946 ( gadi) Džordža V. Buša sieva
Attēls:Michelle Obama 2013 official portrait.jpg|Mišela Obamaamatā 2009–2017dzimusi 1964. gadā ( gadi)Baraka Obamas sieva
Attēls:Melania Trump official portrait.jpg|Melānija Trampaamatā 2017–2021 un 2025–pašlaikdzimusi 1970. gadā ( gadi) Donalda Trampa sieva
Attēls:Jill Biden portrait (cropped).jpg|Džila Baidenaamatā 2021–2025dzimusi 1951. gadā ( gadi) Džo Baidena sieva


## Atsauces

## Skatīt arī
* ASV prezidents

## Ārējās saites
Donalda Trampa inaugurācija

**Donalda Trampa inaugurācija**, arī **58. prezidenta inaugurācija**, aizsāka 45. Amerikas Savienoto Valstu prezidenta  Donalda Trampa prezidentūru ar Maiku Pensu par viceprezidentu. Inaugurācija notika piektdienā, , Vašingtonā, ASV Kaptitolijā.

Inaugurācijas laikā Vašingtonā un citās ASV pilsētās notika protesti pret Trampa inaugurāciju. Vieni no lielākajiem protestiem bija *[[DisruptJ20]]*, *[[Black Lives Matter]]* protesti, kā arī Hilarijas Klintones un Bērnija Sandersa atbalstītāju protesti. Tramps vēlēšanās saņēma par 2,8 miljoniem mazāk balsu kā demokrātu sāncense Hilarija Klintone, bet uzvarēja elektoru kolēģijas balsojumā. Viņš amatā stājās kā nepopulārākais prezidents pēdējās četrās desmitgadēs.

## Ārējās saites

## Atsauces
Leišmanioze

**Leišmanioze** ir infekcijas slimība, kuru ierosina leišmaniju vienšūņi. No zināmām 53 leišmaniju sugām 31 ir zīdītāju parazīti, no tiem 20 sugas parazitē uz cilvēkiem. Izšķir viscerālo (iekšējo orgānu) leišmaniozi, ādas leišmaniozi un gļotādu un ādas leišmaniozi. Katru no šīm leišmaniozēm ierosina atšķirīgas leišmaniju sugas. Leišmanijas cilvēka organismā nokļūst pēc dzēlējodu dzēliena. Savukārt dzēlējodi šīs slimības ierosinātājus iegūst no grauzējiem un suņiem. Leišmanioze izplatīta galvenokārt Āzijā, Āfrikā, Dienvidamerikā un Eiropas dienvidos. Kopējais ar leišmaniozi inficēto skaits pašlaik tiek lēsts ap 12 miljoniem.

Slimības nosaukums ir radies no skotu patologa un britu armijas mediķa Viljama Būga Leišmana (*William Boog Leishman*) vārda.

## Izplatība
Leišmanijas, kas izraisa leišmaniozi, ir sastopamas aptuveni 88 valstīs visā pasaulē. Lielākā daļa leišmaniju sugu ir endēmiskas. Dienvidamerikā jaunās pasaules tegumentāro leišmaniozi () izraisa galvenokārt leišmanijas no *[[Leishmania (Viannia)]]* apakšģints, galvenokārt tās ir *[[Leishmania braziliensis]]*, *[[Leishmania panamensis|L. panamensis]]*, *[[Leishmania peruviana|L. peruviana]]*, *[[Leishmania guyanensis|L. guyanensis]]* un *[[Leishmania lainsoni|L. lainsoni]]*. 70% Peru reģionu cieš no leišmaniozes, kuru izraisa *[[Leishmania braziliensis]]*, *[[Leishmania peruviana|L. peruviana]]*, *[[Leishmania guyanensis|L. guyanensis]]* 96% gadījumos. 

Galvenie leišmaniju izplatītāji (vektori) ir kožodiņi no *[[Phlebotominae]]* apakšdzimtas (*[[Lutzomyia]]* un *[[Phlebotomus]]*). Vecās pasaules valstīs leišmaniozi izplata *[[Phlebotomus]]* kožodiņi, jaunajā pasaulē — *[[Lutzomyia]]*. Kopsummā vairāk nekā 90 kožodiņu sugu ir leišmaniju vektori. No visām zināmām 500 *Phlebotominae* apakšdzimtas  sugām Dienvidamerikā tikai 30 ir leišmaniju vektori.

## Atsauces

## Ārējās saites

*
Gaides upīte

**Gaides upīte** (arī **Gaides strauts**, **Misa**) ir Gaujas kreisā krasta pieteka Valmieras novadā. Tek ziemeļu virzienā, iesākumā starp Cempu ielu un uzņēmuma Valmieras stikla šķiedra teritoriju. Šķērsojot dzelzceļa līniju Rīga—Lugaži, tek gar Paula Valdena ielu. Ietek Gaujā iepretim Atpūtas parkam.

## Atsauces
Krišjānis

**Krišjānis** var būt:

* Krišjānis Barons
* Krišjānis Valdemārs
* Krišjānis Rēdlihs
* Krišjānis Berķis
* Krišjānis Peters
* Krišjānis Kļaviņš
* Arturs Krišjānis Kariņš

## Skatīt arī
* Krišjānis (personvārds)
* Krišjānis (uzvārds)
Māris

**Māris** var attiekties uz:

* Māris, latviešu vīriešu priekšvārds

## Cilvēki ar šādu vārdu
* Rolfs Ekmanis, pseidonīms *Māris Rauda* (1929—2017), latviešu trimdas literatūrzinātnieks
* Māris Rudzītis (1932—1973), kinooperators, kinorežisors
* Māris Liepa (1936—1989), baleta mākslinieks un kinoaktieris
* Māris Jansons (1936—1997), fiziķis
* Māris Villerušs (1936—2014), čellists
* Māris Čaklais (1940—2003), dzejnieks un publicists
* Māris Grīva (1944), vieglatlētikas treneris
* Māris Niklass (1947), politiķis
* Māris Purgailis (1947), ekonomists un politiķis
* Māris Rungulis (1950), dzejnieks, rakstnieks 
* Māris Gailis (1951), politiķis, bijušais Latvijas Republikas Ministru prezidents
* Māris Grīnblats (1955), politiķis
* Māris Baldonieks (1955), hokejists, treneris
* Māris Abiļevs (1956), grafiķis 
* Māris Melgalvs (1957—2005), dzejnieks
* Māris Martinsons (1960), kinorežisors 
* Māris Kučinskis (1961), politiķis, Latvijas Republikas Ministru prezidents
* Māris Bružiks (1962), vieglatlēts
* Māris Bērziņš (1962), rakstnieks
* Māris Poikāns (1962), bobslejists
* Māris Andersons (1963), aktieris
* Māris Riekstiņš (1963), politiķis, diplomāts
* Māris Olte (1968), žurnālists
* Māris Sirmais (1969), kordiriģents
* Māris Saukāns (1969), uzņēmējs un autosportists
* Māris Ceirulis (1970), politiķis
* Māris Gulbis (1971), jurists, politiķis
* Māris Salējs (Marians Rižijs, 1971), dzejnieks un literatūrzinātnieks
* Māris Vītols (1972), politiķis
* Māris Dzelzskalns (1973), politiķis
* Māris Mihelsons (1975), mūziķis
* Māris Smirnovs (1976), futbolists
* Māris Krakops (1978), šahists
* Māris Ziediņš (1978), hokejists
* Māris Verpakovskis (1979), futbolists
* Māris Eltermanis (1981), futbolists
* Māris Ļaksa (1981), basketbolists
* Māris Urtāns (1981), vieglatlēts
* Māris Jass (1985), hokejists
* Māris Štrombergs (1987), BMX riteņbraucējs
* Māris Jučers (1987), hokejists
* Māris Kuģis (1990), mūziķis
* Māris Ziediņš (1990), basketbolists
* Māris Bičevskis (1991), hokejists
* Māris Bogdanovičs (1991), šosejas riteņbraucējs
* Māris Diļevka (1992), hokejists

## Skatīt arī
* Mariss Jansons, latviešu diriģents
* Mariss Vētra, latviešu operdziedātājs
* Marisa Millere, amerikāņu modele 
* Marise Uelē, kanādiešu sportiste, modele
* Maris Martinsons, latviešu cilmes kanādiešu zinātnieks, menedžmenta pētnieks
Pēteris

**Pēteris** var būt:

* Pēteris (personvārds)

## Cilvēki ar šādu vārdu
* Svētais Pēteris, kristiešu svētais, Romas bīskaps
* Pēteris I, cars, ķeizars
* Pēteris III, ķeizars
* Pēteris Čaikovskis, komponists

### Latvijas cilvēki ar šādu vārdu
* Pēteris Barisons (1904–1947), komponists
* Pēteris Bīrons (1724–1800), hercogs
* Pēteris Juraševskis (1872–1945), politiķis
* Pēteris Rozenbergs (1871–1919), luterāņu mācītājs
* Pēteris Skudra (1973), hokejists
* Pēteris Slavens (1874–1919), virsnieks
* Pēteris Struppe (1889–1937), revolucionārs
* Pēteris Stučka (1865–1932), politiķis
* Pēteris Šmits (1869—1938), sinologs, valodnieks
* Pēteris Ugrjumovs (1961), sportists
* Pēteris Vasks (1946), komponists
Kopne

**Kopne** var būt:
* Kopne (ferma), būves konstrukcija
* Kopne, datu pārraides maģistrāle datorsistēmā, sakaru vai automatizācijas tīklā
* Kopnes tīkls, tīkla topoloģija
1993.—1994. gada LBL sezona

**1993.—1994. gada LBL sezona** bija 3. Latvijas Basketbola līgas sezona. Par sezonas čempioniem kļuva SWH/Brocēni klubs.

Trešajā turnīrā piedalījās 14 komandas, kas ir līgas rekords.

## Pamatturnīrs

## Otrais posms
### Ceturtdaļfināli

### Pusfināli
#### Par 1.—4. vietu

#### Par 5.—8. vietu

### Fināli

### Par 9.—14. vietu

## Čempionvienība — [[BK Brocēni|SWH/Brocēni]]

## Labākie spēlētāji

## Atsauces

## Ārējās saites
* Sezonas statistika basket.lv mājaslapā
The Independent

***The Independent*** (latviski — *Neatkarīgais*) ir Lielbritānijas interneta laikraksts. To dibināja 1986. gadā kā rīta avīzi, taču kopš 2016. gada marta tas ir pieejams tikai interneta formātā. Sākotnēji tas piederēja Tonija O'Reillija *[[Independent News & Media]]*, bet kopš 2010. gada pieder Krievijas oligarham Aleksandram Ļebedevam.

*The Independent* tiek uzskatīts par liberālu, centriski kreisu mediju.

## Atsauces

## Ārējās saites
Zaļā politika

**Zaļā politika** ir politiska ideoloģija, kuras mērķis ir radīt ekoloģiski ilgtspējīgu ekonomiku, kas balstīta vides aktīvismā, nevardarbībā, sociālajā taisnīgumā un tautas iesaistīšanā demokrātiskajos procesos. Rietumu pasaulē tā sāka attīstīties 1970. gados, kopš tā laika daudzās valstīs ir izplatītas zaļo partijas, vietām tās guvušas ievērojamus sasniegumus.

No Latvijas politiskajām partijām zaļās politikas ideoloģija saistīta ar Latvijas zaļo partiju un partiju "Progresīvie".

## Skatīt arī
* Vides aktīvisms
* Ekosociālisms

## Atsauces
Olivers (priekšvārds)

**Olivers** ir populārs vīriešu personvārds. Tā izcelsmi saista ar latīņu *olivarius* ("olīvkoku kopējs"). Iespējams arī, ka tas cēlies no vikingu vārda Olafs (*Óleifr*) vai ģermāņu vārdiem "patiesais" (*ala*- "viss" un *wēra* "patiess") vai arī *Alfihar* (*alf*- "elfs" un *hari* "armija) no kā atvasināts arī spāņu vārds *Álvaro*. 
Popularitāti ieguvis no viduslaiku eposa "Rolanda dziesma" varoņa Olivera (Olivjē) vārda. Latviešu kalendārā Olivera vārdadiena ir 10. jūlijā. 2016. gadā tas bija ceturtais populārākais jaundzimušo zēnu vārds Latvijā.

## Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 1016 personas ar vārdu *Olivers*.

## Citās valodās
* Oliverius, Oliverus (latīņu)
* Olivier (Olivjē, franču)
* Oliver (vācu, angļu)
* Olaf (Olafs, dāņu, norvēģu, zviedru) 
* Ólafur (islandiešu)
* Oilvreis, Olaghair (skotu gēlu)
* Oilivéar (īru)
* Oliviero (itāļu)
* Oliverio (spāņu)
* Oliveiros, Oliveira (portugāļu)
* Оливер (krievu)

## Saīsinātie vārdi
* Ollie, Noll (angļu)
* Ole (vācu, dāņu, zviedru)

## Sieviešu vārdu formas
* Olivera
* Olīvija, Līvija
 
## Cilvēki ar šādu vārdu

## Skatīt arī
* Latviešu vārdi

## Atsauces
Kārlis

**Kārlis** var būt:

* Kārlis (personvārds)

## Cilvēka vārds
* Kārlis Lielais (*Carolus Magnus* ap 742—814), franku ķēniņš, vēlāk Romas ķeizars
* Kārlis IV (1316—1378), Svētās Romas impērijas ķeizars, Bohēmijas, Vācijas un Itālijas karalis
* Kārlis V (*Karl V, Carlos I*, 1500—1558), Svētās Romas impērijas ķeizars, arī Spānijas karalis **Karloss I**
* Kārlis XII (1682—1718), Zviedrijas karalis
* Kārlis Kristians Jozefs (1733—1796), Saksijas princis, Kurzemes un Zemgales hercogs
* Kārlis Ernsts fon Bērs (1792—1876), vācbaltiešu biologs
* Kārlis Georgs fon Zīverss (1814—1879), vācbaltiešu arheologs
* Kārlis Markss (1818—1883), vācu filozofs
* Kārlis Balodis (1864—1931), ekonomists, finansists un demogrāfs
* Kārlis Goppers (1876—1941), ģenerālis
* Kārlis Ulmanis (1877—1942), politiķis, Latvijas Republikas Ministru prezidents, Latvijas Valsts prezidents

## Uzvārds
* Haralds Kārlis (1991), basketbolists

## Skatīt arī
* Kārļi
* Kārļa tilts
Maija Apine

**Maija Apine** (dzimusi , mirusi ) bija latviešu aktrise, strādājusi Jaunatnes teātrī un Jaunajā Rīgas teātrī.

## Biogrāfija
Maija Apine ir vēsturnieces Ilgas Apines meita. Bērnībā apmeklējusi 1. bērnu mūzikas skolu. Pēc vidusskolas beigšanas neilgi studējusi LVU Filoloģijas fakultātē, pēc tam kļuvusi par Latvijas Valsts Konservatorijas Kultūras un Mākslas fakultātes Teātra nodaļas studenti Ādolfa Šapiro Jaunatnes teātra aktieru kursā, kuru pabeidza 1985. gadā un kļuva par aktrisi Jaunatnes teātrī.

### Lomas teātros
Apines attēlotās nozīmīgākās lomas Jaunatnes teātrī: sieva žīdiete (B. Brehta "Trešās impērijas bailes un posts", 1985), arhitekta sieva (G. Priedes "Sniegotie kalni", 1986), Laine (M. Zālītes "Dzīvais ūdens", 1988), Anna (G. Priedes "Smaržo sēnes", 1988), Gulbe (Ā. Šapiro "Neglītais pīlēns", 1991). Apine saņēmusi apbalvojumus: LPSR Kultūras Ministrijas goda rakstu par arhitekta sievas lomu G. Priedes lugas "Sniegotie kalni" izrādē (1987) un Baltijas Teātru Pavasara balvu (Tallinā) par sievas žīdietes lomu Bertolda Brehta lugas "Trešās impērijas bailes un posts" iestudējumā.

1992. gadā Jaunatnes teātris tika slēgts, un Apine kļuva par Jaunā Rīgas teātra aktrisi. Sekoja sadarbība ar Alvi Hermani, Māru Ķimeli, Viesturu Kairišu un citiem režisoriem.

Nozīmīgākās lomas: A. Hermaņa izrādēs — Poļina (A. Čehova "Kaija", 1996), Lēdija Krouma (T. Stoparda "Arkādija", 1998), Bufetniece (N. Gogoļa "Revidents", 2002), lomas izrādēs "Tālāk", "Latviešu stāsti" (abas 2004), "Fricis Bārda. Dzeja. Ambients" (2006), "Zilākalna Marta" (2009), "Kapusvētki" (2010); V. Kairiša izrādēs — Marija (E. Sābato "Tunelis", 1996), Mosku kundze (M. Eliades "Jaunava Kristīna", 1997), Ieviņa (R. Blaumaņa "Skroderdienas Silmačos", 1998), Aleksandra (F. Dostojevska “Idiots”, 1999), Margarēta (M. Zālītes "Margarēta"), Nadīne (I. Ābeles "Tumšie brieži", abas 2001); M. Ķimeles izrādēs — Anna Islajeva (I. Turgeņeva "Mēnesis uz laukiem", 2005), Anu (S. Rūla "Tīrā māja", 2007), Anna Pavlova (Ļ. Tolstoja "Dzīvais mironis", 2008). Atveidojusi Iraīdas Verbinas lomu M. Kuzmina romāna "Peldošie — ceļojošie" dramatizējumā (režisors V. Nastavševs, 2014).

Nominēta "Spēlmaņu nakts" balvai kā labākā aktrise par titullomu izrādē "Margarēta" (2001) un Emmas lomu G. Priedes lugā "Jaunākā brāļa vasara" (2001), kā arī nominācijā "Labākais aktierdarbs radioteātrī" par Dinas lomu I. Ābeles lugas "Dzelzszāle" radioiestudējumā (2003).

Jaunajā Rīgas teātrī Apine iestudējusi izrādes “Parsifals jeb Sv. Grālu meklējot” (1999), A. Kolmaņa "Kā rīsa lauks, tik liela pasaule" (2000), G.K. Čestertona "Cilvēks, kurš bija Ceturtdiena" (2004), "Boms pret Boru" (2011) un "Mīļais melis. Ne šovs" (2014).

### Kinolomas
Atveidojusi lomas filmās "Dubultnieks" (1986), "Viktorija" (1988), "Dzīvīte" (1989), "Baiga vasara" (2000), "Labās rokas" (2001), "Pa ceļam aizejot" (2002), "Ķīlnieks" (2006), "Golfa straume zem ledus kalna" (2012). Seriālā "Likteņa līdumnieki" (2002) atveidojusi Marijas lomu.

## Atsauces

## Ārējās saites
* Maija Apine filmas.lv
* Maija Apine izrades.lv
Tirkīzs

**Tirkīzs** ir reti sastopams gaismnecaurlaidīgs tirkīza krāsas (gaiši zils, zaļgans vai zaļganpelēks, necaurspīdīgs) minerāls, dārgakmens, kura ķīmiskā formula ir . Tirkīzs ir ūdeni saturošs fosfāts, kam piejauktas citas vielas. 

Visvairāk tirkīzu tiek iegūts Irānā, Sīnāja pussalā Ēģiptē, Amerikas Savienoto Valstu dienvidrietumos, īpaši Ņūmeksikā, Arizonā, Nevadā un Kolorādo, Centrālāzijas valstīs.

Tiek izmantots juvelierizstrādājumu izgatavošanai.
Jefimenko

**Jefimenko** (, no personvārda Jefīmijs (*Євфимій*)) ir ukraiņu cilmes uzvārds. Cilvēki ar šo uzvārdu:
* Marija Jefimenko (*Марія Єфименко*; 1996) —  Ukrainas šahiste;
* Zahars Jefimenko (*Захар Єфименко*; 1985) — Ukrainas šahists.
Hronisks fasciālās telpas sindroms

**Hronisks fasciālās telpas sindroms (HFTS)** jeb **hronisks kompartmenta sindroms** ir slimība, kurai raksturīgs spiediena palielināšanās fasciālajā telpā, kas visbiežāk izraisa sāpes attiecīgajos rajonos. Visbiežāk tiek skarta apakšstilba priekšējā fasciālā telpa, bet līdzīgi varianti iespējami arī citviet ķermenī. Parasti skar jaunus cilvēkus, tam biežāk ir pakļauti skrējēji, basketbolisti, futbolisti, slēpotāji, kā arī karavīri. Nav novērota atšķirība biežumā starp dzimumiem.

## Epidemioloģija
Precīza prevalence nav zināma, jo cilvēki ar HFTS reti meklē palīdzību, jo bieži vien maina dzīvesstilu un aktivitātes, kā arī, lai apstiprinātu diagnozi nepieciešami salīdzinoši sarežģīta un invazīva diagnostika. Retrospektīvā pētījumā ASV armijā — 2006-2011 periodā 4100 gadījumi un incidences biežums 0.49 gadījumi uz 1000 personu gadiem. Divreiz biežāk tas tika novērots kareivjiem virs 40 gadiem nekā tiem, kas jaunāki par 20.

## Riska faktori
Konkrēti riska faktori nav zināmi, bet uzskata, ka pamatā tie ir tie, kas veicina fasciālās telpas tilpuma samazināšanos. Piemēram, anaboliskie steroīdi un kreatīns, kas veicina muskuļu un ūdens daudzuma palielināšanos fasciālajā telpā. Iespējams arī nepareizi biomehāniskas īpašības pēdā, piemēram, izteikta pēdas pronācija (izgriešana uz ārpusi).

## Patofizioloģija
Fiziska slodze izraisa palielinātu asinspieplūdi un muskuļi palielinās. Tādējādi paaugstinās spiediens fasciālajā telpā un fascija nespēj izplesties. Tiek nospiesti asinsvadi, veidojas išēmija un sāpes, kad muskuļiem metaboliskās vajadzības netiek sniegtas un veidojas sāpes. Citas teorijas balstās uz to, ka mikrotraumu rezultātā noplūst no muskuļu šūnām vielas ar augstu osmolaritāti, piesaista ūdeni un paaugstina spiedienu telpā.

## Klīniskās izpausmes

### Kritēriji
Nav vienots viedoklis vai obligāti nepieciešams mērījums, lai uzstādītu diagnozi. Visbiežāk pielietotie kritēriji (pēc Pedowitz et al)
* Pirmsslodzes spiediens — ≥15 mm Hg
* 1 minūti pēc — ≥30 mm Hg
* 5 minūtes pēc slodzes — ≥20 mm Hg

### Simptomi
Sāpes, ko raksturo kā krampjainas, spiedošas un tās sākas slodzes laikā pēc vairākam minūtēm. Sāpes parasti pāriet 10-20 minūšu laikā pēc slodzes. HFTS bieži vien novērojams abpusēji. Retāk noverojami arī neiroloģiski simptomi — parestēzijas, nejūtīgums.

## Diferenciāldiagnoze
* Tendinopātija
* Dziļo vēnu tromboze
* Lumbāra radikulopātija
* Perifēro nervu nospiedums
* Miopātija
* Periostīts
* Tibia stresa lūzums
* Kaula audzējs

## Ārstēšana

### Konservatīva ārstēšana
* Skriešana uz mīkstākām virsmām
* Lietojot labākus skriešanai piemērotus apavus
* Samazinot treniņu slodzi vai veicot citus vingrinājumus
* Ledus uz skartās vietas pēc treniņa
* Pārtraucot treniņus, sāpes pilnībā pāriet, bet daudziem sportistiem šāda iespēja neder

### Ķirurģiska ārstēšana
Tiek veikta fasciotomija (fascijas pārgriešana) vai fasciektomija. Labāki rezultāti priekšējai un laterālajai apakšstilba telpai nekā aizmugurējai. Rezultāti sliktāki mēdz būt sievietēm sportistēm, iemesls īsti nav zināms. Ķirurģiska ārstēšana palīdz 90% pacientu. Konservatīvā ārstēšana daudz retāk palīdz slimniekiem.

## Atsauces
Ģīmes upe

**Ģīmes upe** (arī **Ģīme**) ir Gaujas labā krasta pieteka Valmieras novadā un Valmieras pilsētas teritorijā. 

Izteka atrodas pie Jeriem. Tek dienvidu-dienvidaustrumu virzienā. Upi šķērso valsts autoceļi A3 (Inčukalns—Valmiera—Igaunijas robeža (Valka)) un P16 (Valmiera—Matīši—Mazsalaca) un V213 (Valmiera–Mujāni) (abi Valmieras pilsētas teritorijā). Ietek Gaujā netālu no Valmieras Valsts ģimnāzijas, pirms tam caurtekot Ģīmes dzirnavu dīķim.

## Atsauces
Šūnupe

**Šūnupe** (arī **Sūnupe**) ir Sedas kreisā krasta pieteka Valmieras novadā.

Izteka - uz ziemeļiem no Ēveles. Plūst austrumu virzienā. Ietek Sedā uz ziemeļaustrumiem no Sedas tīreļa. Lielākās pietekas - Ančupīte, Veites strauts. Upi šķērso autoceļi V231 (Rencēni–Burtnieki–Daksti–Veckārķi) un V232 (Daksti–Jērcēni–Rami). Upes krastos atrodas Ķempēni.

## Atsauces
Vīburupe

**Vīburupe** (arī **Viburupe**) ir Lielupes kreisā satekupe Valmieras novadā. 

Tek dienvidaustrumu virzienā. Uz rietumiem no Strenčiem, satekot no labās puses ar Austras strautu, izveido Lielupi. Vīburupi šķērso valsts autoceļi V231 (Rencēni–Burtnieki–Daksti–Veckārķi) un V232 (Daksti–Jērcēni–Rami), tā krastos atrodas Jēņi.

## Atsauces
Kazruņģis

**Kazruņģis** ir ciems Valmieras novada Plāņu pagastā. Atrodas pagasta dienvidu daļā 5,1 km no pagasta centra Plāņiem, 28,4 km no novada centra Valmieras un 141,5 km no Rīgas.

Apdzīvotā vieta atrodas pie autoceļa P25 (Smiltene—Strenči), Vilkpura upītes krastā.

## Atsauces
Ērvings Berlins

**Ērvings Berlins** (; dzimis kā **Izraēls Beilins** () , miris ) bija Baltkrievijas ebreju izcelsmes amerikāņu komponists un dziesmu tekstu autors. Vairāk nekā sešdesmit gadus ilgajā muzikālajā karjerā sarakstījis mūziku apmēram 1500 dziesmām, tostarp 19 Brodvejas mūzikliem un 18 Holivudas filmām. Iespējams populārākās no tām ir 1942. gadā radītā *[[White Christmas]]* un neoficiālā ASV himna *[[God Bless America]]*. Par *White Christmas* 1942. gadā ieguva Oskara balvu par labāko dziesmu. ASV ieradās kopā ar vecākiem 5 gadu vecumā un uzauga Manhatanā.

## Ārējās saites

* Ērvings Berlins allmusic.com
Tautosillabisks

**Tautosillabiskas** ir fonēmas, kas atrodas vienā zilbē. Tautosillabiskā pozīcijā latviešu valodā īss patskanis kopā ar sekojošu skaneni veido diftongisku savienojumu, piemēram, vārdos *gan, ir*. Pretēji tam, fonēmas, kas atrodas dažādās zilbēs, uzskatāmas par heterosillabiskām, piemēram patskanis *a* un līdzskanis *r* vārdā *arods*.

## Atsauces
Austrijas Anna

**Austrijas Anna** (; dzimusi , mirusi ) bija Spānijas karaļa Felipes III meita un kā Francijas karaļa Luija XIII sieva — Francijas karaliene-konsorte no 1610. līdz 1643. gadam. Pēc Luija XIII nāves Austrijas Anna bija dēla Luija XIV reģente no 1643. līdz 1651. gadam. Šajā laikā valsts galvenais ministrs bija kardināls Mazarīni.

Austrijas Anna ir viena no centrālajām varonēm Aleksandra Dimā romānā "Trīs musketieri".

## Ārējās saites
Juris Poga

**Juris Poga** (dzimis  Jūrmalā) ir latviešu arhitekts, vairāku Latvijas sabiedrisko ēku projektu autors, Latvijas arhitektu savienības prezidents.

1981. gadā absolvējis Rīgas Politehniskā institūta Arhitektūras un celtniecības fakultāti. Tajā pašā gadā sācis darba gaitas institūtā "Pilsētprojekts", kur strādāja līdz 1990. gadam. 1994. gadā izveidojis savu uzņēmumu "Arhitekta J. Pogas birojs".

2020. gada novembrī saņēmis Triju Zvaigžņu ordeņa virsnieka pakāpi.

## ''EXPO 1992'' paviljons
1987. gadā piedalījies Vissavienības metu konkursā par PSRS paviljona veidolu *[[EXPO 1992]]* izstādei Seviljā. Projekta ideja tapa kopā ar arhitektu Aigaru Sparānu un mākslinieku Ivaru Mailīti, iesniedzot to konkursā ar devīzi «Ы 000». Konkursā kopumā tika iesniegti 176 pieteikumi, no kuriem 1. kārtā par labāko tika atzīts Pogas, Sparāna un Mailīša projekts. Konkursa otrajā kārtā 1989. gadā tika virzīti pieci pretendenti, bet kolēģu aizņemtības dēļ projektu prezentēja tikai J. Poga. Par spīti tam, izdevās uzvarēt arī otrajā kārtā un, iesaistoties arī «Pilsētprojekta» pārstāvjiem Modrim Ģelzim un Andrim Purviņam, noslēgt līgumu par projekta realizāciju.

Lai realizētu projektu, J. Poga ar ģimeni uz laiku pārcēlās uz dzīvi Spānijā. Projekta realizācijas gaitā mainoties politiskajai situācijai, fasādē esošie burti «USSR» tika nomainīti ar «RUSSIA».

## Citi ievērojami darbi
* Latvijas paviljons Vispasaules jauniešu festivālā Maskavā, līdzautors Andrejs Ģelzis (1985)
* Dzīvojamā ēka Firsa Sadovņikova ielā 21 (1992)
* Dzīvojamā ēka Ūnijas ielā 21 (1994)
* Dzīvojamās rindu ēkas Āzenes ielā 9—39
* Viesnīca "Radi un draugi" (2000)
* Dzīvojamā ēka Ciemupes ielā 2 (2000)
* Ventspils bibliotēkas pārbūve, (2004), saņēmis balvu kā Latvijas arhitektūras gada labākā pārbūve.
*Viesnīcas "Latvija" renovācijas 1. kārta (2002)
* Viesnīca "Europa Royale Hotel" Benjamiņa namā (2006)
* Ventspils teātra nams "Jūras vārti" (2007)
* Astra Lux (2007), balva kā 2007. gada labākā jaunbūve
*Vidzemes mūzikas un kultūras centrs Cēsīs (2014)
* Koncertzāle "Lielais dzintars" Liepājā, sadarbības partneris galvenajam arhitektam Folkeram Gīnkem (2015)
* Rīgas Doma saglabāšanas 2. kārta (2015)
* Mežaparka Lielās estrādes rekonstrukcija (2018)

## Sabiedriskā darbība
Kopš 1985. gada Latvijas arhitektu savienības biedrs. No 1999. līdz 2005. gadam bijis Latvijas arhitektu savienības vadītājs, pēc tam arī valdes priekšsēdētājs.

## Galerija

Firsa Sadovņikova 21 (1).jpg|Dzīvojamā ēka Firsa Sadovņikova ielā 21, Rīgā. (1992)
Ūnijas iela 21.jpg|Dzīvojamā ēka Ūnijas ielā 21, Rīgā. (1994)
Library - panoramio.jpg|Ventspils bibliotēka. (2004)
Vidzemes koncertzāle "Cēsis" - panoramio (1).jpg|Vidzemes koncertzāle *Cēsis*. (2014)
Great Amber Concert Hall in Liepāja, Latvia, May 2019.jpg|Koncertzāle *Lielais Dzintars* Liepājā. Kopā ar F. Gīnki. (2015)


## Atsauces
Viktors Flemings

**Viktors Flemings** (; dzimis , miris ) bija amerikāņu kinorežisors, kinooperators un kinoproducents, viens no populārākajiem kino autoriem 20. gadsimta trīsdesmito gadu ASV. Vispazīstamākās ir Fleminga 1939. gada filmas "Oza zemes burvis" un "Vējiem līdzi". Par filmu "Vējiem līdz" 1939. gadā viņš saņēma Amerikas Kinoakadēmijas balvu kategorijā "Labākais režisors".

## Ārējās saites
Spiegošana

**Spiegošana** ir slepenas informācijas ievākšana, iegūšana, zagšana. Nereti šī informācija pēc tam tiek nodota tālāk citām personām, valstīm, citu valstu izlūkošanas dienestiem. Personas, kuras veic šīs darbības, sauc par **spiegiem**. Spiegošana ir daļa no izlūkošanas. Spiegi ne tikai vāc informāciju, bet veic arī sabotāžas.

Spiegošana tiek uzskatīta par vienu no nopietnākajiem noziegumiem pret valsti, jo tā apdraud valsts drošību un suverenitāti. Ja kāds tiek pieķerts spiegošanā, sekas var būt ļoti smagas — arests, izsūtīšana vai pat nāvessods atkarībā no valsts un spiegošanas apstākļiem. Turklāt spiegošana var izraisīt starptautiskus konfliktus vai diplomātiskus saspīlējumus starp valstīm.

## Spiegošanas veidi
Spiegošana var būt dažāda veida, un tā tiek veikta gan valsts, gan privātajā sektorā:

* Valsts spiegošana — spiegi tiek izmantoti, lai iegūtu militāro vai politisko informāciju par citu valsti. Šāda veida spiegošanu parasti veic valstu izlūkošanas dienesti, piemēram, CIA, KGB (tagad FSB), MI6, vai Mossad.
* Industriālā spiegošana — mērķēta uz komerciālu informāciju, piemēram, tehnoloģiskajiem izgudrojumiem, korporatīvajiem noslēpumiem, jauniem produktiem vai biznesa stratēģijām, lai iegūtu konkurences priekšrocības.
* Politiskā spiegošana — tiek veikta, lai iegūtu iekšpolitisko informāciju vai noskaidrotu citu valstu politisko vadītāju plānus, piemēram, vēlēšanu stratēģijas, diplomātisko informāciju vai attiecības ar citām valstīm.

## Spiegošanas rīki un metodes
Spiegošanā tiek izmantotas dažādas metodes un tehnoloģijas:

* Slepenie aģenti un dubultaģenti — spiegi var darboties zem segvārdiem, dubultām lomām vai slēptām identitātēm.
* Izsekošanas tehnoloģijas — spiegošanai tiek izmantoti dažādi novērošanas rīki, piemēram, slepenās kameras, mikrofoni, kodēšanas un atšifrēšanas ierīces.
* Droni un satelīti — modernā spiegošanā tiek plaši izmantoti arī bezpilota lidaparāti un satelīti, lai iegūtu vizuālo vai radaru informāciju.
* Kiberspiegošana — izmantojot datorsistēmas, hakerus un kaitīgo programmatūru, lai izvilktu sensitīvu informāciju no pretinieku valdībām vai korporācijām.

## Ārējās saites
Gregs Grunbergs

**Gregorijs Filips "Gregs" Grunbergs** (; dzimis ) ir amerikāņu aktieris. Vislabāk pazīstams kā Meta Parkmena lomas atveidotājs seriālā "Izredzētie: Pasauli glābjot".

## Ārējās saites
*
Liepājas Pētertirgus

**Liepājas Pētertirgus** ir tirgus Liepājā, Latvijā. Atrodas Liepājas centrā, Kuršu ielā. No citām pusēm to ierobežo Rakstvežu un Siena iela. Tirgū tirdzniecība notiek četros paviljonos, divās nojumēs un vairāk kā 200 tirdzniecības vietās. Pēc platības, tas ir lielākais tirgus Liepājā un otrais lielākais Latvijā aiz Rīgas Centrāltirgus.

2016. gada vasarā pabeigta centrālās ēkas rekonstrukcija. Pēc 2014. gada datiem, tirgus īpašnieki ir Juris Aizezers, Aloizs Norkus, Atis Sausnītis un Jānis Strautiņš, kur katram vienādās daļās pieder 25%.

1910. gada 4.septembrī tirgus no Rožu laukuma pārcelts uz tā tagadējo atrašanās vietu Kuršu ielā. Arhitekta Luisa Melvila projektētais un jūgendstilā celtais centrālais paviljons ir iekļauts Valsts aizsargājamo kultūras pieminekļu sarakstā. Centrālais paviljons uzcelts agrāko kazarmu vietā, starp trim baznīcām – Svētās Annas baznīcu austrumos, Svētā Jāzepa katedrāli rietumos un sinagogu, kas līdz Otrajam pasaules karam atradās uz dienvidiem no Pētertirgus, pirms to iznīcināja 1941. gada jūlijā.

Tirgum nosaukums ir dots par godu Kurzemes hercogistes pēdējam hercogam Pēterim Bīronam. 

## Atsauces